L-għażla tal-logħbiet għall-aħħar 16 taċ-Champions League reġa' sar mill-ġdid hekk kif irriżulta li kien hemm "problema teknika". Dan seħħ wara żball li kien jinvolvi lit-tim Spanjol Atletico Madrid u lit-timijiet Ingliżi Liverpool u Manchester United, fir-rigward ta' min kienu eliġibbli biex jilgħabu kontrihom. Fuq Twitter, il-UEFA stqarret li "wara problema teknika bis-software ta' kumpanija esterna li tagħti struzzjonijiet lill-uffiċjali dwar liema timijiet huma eliġibbli biex jilagħbu lil xulxin, seħħ żball fit-tlugħ fl-aħħar 16 tal-UEFA Champions League." Tliet sigħat wara li saret l-ewwel lista, l-uffiċjali reġgħu ppruvaw, bid-deputat segretarju ġenerali tal-UEFA Giorgio Marchetti jiftaħ b'apoloġija għall-iżbalji ta' qabel. Il-logħbiet il-ġodda: Salzburg v Bayern Munich Sporting CP v Man City Benfica v Ajax Chelsea v Lille Atletico Madrid v Manchester United Villarreal v Juventus Inter Milan v Liverpool Paris SG v Real Madrid Jekk tixtieq tkun minn tal-ewwel li tirċievi l-aħħar aħbarijiet f'Malta, niżżel l-APP ta' Newsbook minn hawn .